VÁLTOZÁSBEJEGYZÉSI KÉRELEM

**KITÖLTÉSI ÚTMUTATÓ**

A Változásbejegyzési kérelem nyomtatvány a csődeljárásról és a felszámolási eljárásról szóló 1991. évi XLIX. törvény (Cstv.) 27/C. § (4) bekezdése szerinti felszámolói névjegyzékben, a Cstv. 27/A. § (6a) bekezdés szerinti hatósági nyilvántartásban, valamint a Cstv. 66. § (6) bekezdése alapján vezetett hatósági nyilvántartásban nyilvántartott adatokkal kapcsolatos változások bejelentésére szolgál. Az adatváltozásokat a Cstv. 27/C. § (2) bekezdés f) pontja szerint legkésőbb a változás bekövetkezésétől számított 5 napon belül kell bejelenteni.

**A FŐLAP KITÖLTÉSE**

A FŐLAP tartalmazza a kérelmező felszámoló szervezet azonosító adatait, illetve a változásbejegyzési kérelem részeként benyújtható pótlapokat. A felszámoló szervezet azonosító adatai közül a felszámoló nevét, rövidített elnevezését, cégjegyzékszámát, székhelyét, levelezési címét, illetve az új felszámolói névjegyzék felállítására kiírt pályázati eljárás során megállapított ranghelyét kell megadni.

A felszámoló szervezetnek a pótlapok előtt elhelyezett üres négyzetben számmal kell jelölnie, hogy a kérelemhez az adott pótlapból hány darabot fog csatolni. Azon pótlapok előtti négyezeteket, amelyeken változás bejelentése nem történik, üresen kell hagyni. Amennyiben például a felszámoló szervezet a 13. számú pótlapból kettő darabot fog csatolni a kérelemhez, úgy ezt a 13. PÓTLAP előtti üres négyzetben „2” számmal kell jelölnie, a többi pótlap előtti négyzetet pedig üresen kell hagynia. A változásbejegyzési kérelem benyújtásakor a főlaphoz csak azokat a pótlapokat kell csatolni, amelyen a felszámoló szervezet változást jelent be.

Minden pótlapon feltüntetésre kerültek a kötelezően csatolandó mellékletek. Kérem, hogy a hiánypótlások csökkentése érdekében minden esetben legyenek figyelemmel ezen mellékletek maradéktalan csatolására. Amennyiben a kötelezően csatolandó dokumentumok közül valamely nem kerül csatolásra, abban az esetben annak indokát is kérjük megjelölni.

A főlapot, illetve a csatolt pótlapokat a felszámoló szervezet képviselőjének cégszerű aláírással, illetve keltezéssel ellátva, a szükséges mellékletek csatolásával együtt postai úton, illetve szkennelt változatban elektronikus is meg kell küldenie.

Postacím: **Nemzeti Fejlesztési Minisztérium**

Felszámolók Névjegyzékét Vezető Hatóság

**1011 Budapest, Fő utca 44-50.**

Elektronikus levelezési cím: [felszamolas@nfm.gov.hu](mailto:felszamolas@nfm.gov.hu)

**A PÓTLAPOK KITÖLTÉSE**

**1/A. PÓTLAP**

Az 1/A. PÓTLAPON kell előzetesen bejelenteni a felszámoló szervezet társasági döntését követően – a cégnyilvántartásba történő bejegyzést megelőzően – a székhelyét, központi ügyintézés helyét, telephelyét, fióktelepét (működési terület) érintő változásokat.[[1]](#footnote-1)

**Székhely, központi ügyintézés helye, telephely, fióktelep:** ha a felszámoló új székhelycím, központi ügyintézés helye, telephely, vagy fióktelep bejegyzését kéri, úgy a társasági döntést követően a kérelemhez ***csatolni kell*** a székhely, központi ügyintézés helye, telephely, fióktelep vonatkozásában a módosított társasági szerződés másolatát és egy nyilatkozatot a felszámoló részéről, hogy a módosítás vonatkozásában bejelentéssel élt az illetékes cégbíróság felé, továbbá vállalja, hogy a módosítás bejegyzését követően a Hatóság felé is bejelentéssel él.

A székhely, illetve a fióktelepek változása során figyelemmel kell lenni arra, hogy a változással nem sérülhetnek a felszámoló szervezetnek a pályázati eljárás során tett – a leterhelt törvényszékek illetékességi területén való székhely, illetve fióktelep fenntartásával kapcsolatos – vállalásai.[[2]](#footnote-2)

Az úgynevezett „leterhelt” törvényszékek:

* + Balassagyarmati Törvényszék
  + Budapest Környéki Törvényszék
  + Debreceni Törvényszék
  + Győri Törvényszék
  + Gyulai Törvényszék
  + Miskolci Törvényszék
  + Szolnoki Törvényszék
  + Veszprémi Törvényszék

Az 1/A. PÓTLAP-on a **„Felszámoló kötelezettségvállalása székhely/fióktelep fenntartása tekintetében (leterhelt törvényszékek)”** rovatban azokat a leterhelt törvényszékeket kell feltüntetni, amelynek illetékességi területén a felszámoló szervezet a pályázati eljárás során vállalta székhely, illetve fióktelep fenntartását legalább a felszámolók névjegyzékbe vételétől számítva hét évig.

**1/B. PÓTLAP**

Az 1/B. PÓTLAPON kell bejelenteni a cégnyilvántartásban történő bejegyzést követően a felszámoló szervezet által **törölni és** bejegyezni kért székhelyét, központi ügyintézésének helyét, telephelyét, fióktelepét (működési terület).[[3]](#footnote-3)

**Székhely, központi ügyintézés helye, telephely, fióktelep:** ha a felszámoló új székhelycím, központi ügyintézési hely, telephely, vagy fióktelep bejegyzését kéri, úgy a kérelemhez ***csatolni kell*** a bejegyezni kért ingatlanok tulajdonát vagy használatának jogcímét igazoló okiratokat, illetve a változásoknak a cégnyilvántartásba történő bejegyzését igazoló végzés másolatát kivéve akkor, ha a kérelem benyújtásának időpontjában a cégbírósági bejegyzés közzététele már megtörtént és a változás a cégnyilvántartáson átvezetésre került.

A székhely, illetve a fióktelepek változása során figyelemmel kell lenni arra, hogy a változással nem sérülhetnek a felszámoló szervezetnek a pályázati eljárás során tett – a leterhelt törvényszékek illetékességi területén való székhely, illetve fióktelep fenntartásával kapcsolatos – vállalásai.[[4]](#footnote-4)

Az úgynevezett „leterhelt” törvényszékek:

* + Balassagyarmati Törvényszék
  + Budapest Környéki Törvényszék
  + Debreceni Törvényszék
  + Győri Törvényszék
  + Gyulai Törvényszék
  + Miskolci Törvényszék
  + Szolnoki Törvényszék
  + Veszprémi Törvényszék

Az 1/B. PÓTLAP-on a **„Felszámoló kötelezettségvállalása székhely/fióktelep fenntartása tekintetében (leterhelt törvényszékek)”** rovatban azokat a leterhelt törvényszékeket kell feltüntetni, amelynek illetékességi területén a felszámoló szervezet a pályázati eljárás során vállalta székhely, illetve fióktelep fenntartását legalább a felszámolók névjegyzékbe vételétől számítva hét évig.

**1/C. PÓTLAP**

Az 1/C. PÓTLAPON kell bejelenteni a felszámoló szervezet nevét, postai és elektronikus levelezési címét ért változásokat.

**Felszámoló neve, rövidített elnevezése:** a felszámoló szervezet nevének megváltozása esetén, a kérelemhez ***csatolni kell*** a névváltozásnak a cégnyilvántartásba történő bejegyzését igazoló végzés másolatát, kivéve akkor, ha a kérelem benyújtásának időpontjában a cégbírósági bejegyzés közzététele már megtörtént és a változás a cégnyilvántartáson átvezetésre került.

Az 1/C. PÓTLAPOT a felszámoló neve és rövidített elnevezése vonatkozásában a cégnyilvántartásba történő bejegyzést követő, egyéb esetben a változás bekövetkezését követő 5 napon belül benyújtandó

**2. PÓTLAP**

A 2. PÓTLAPON kell bejelenteni a felszámoló szervezet **ügyvezetőjével** (vezető tisztségviselőjével), **felügyelőbizottsági elnökével**, illetve **könyvvizsgálójával** kapcsolatos változásokat.[[5]](#footnote-5)

Új ügyvezető, felügyelőbizottsági elnök, illetve könyvvizsgáló bejegyzésére irányuló kérelem esetén, a kérelemhez **csatolni kell:**

* a változásoknak a cégnyilvántartásba történő bejegyzését igazoló végzés másolatát, kivéve akkor, ha a kérelem benyújtásának időpontjában a cégbírósági bejegyzés közzététele már megtörtént és a változás a cégnyilvántartáson átvezetésre került,
* a bejegyezni kért személy hozzájáruló nyilatkozatát az adatainak a jogszabályi és a pályázati feltételeknek való megfelelés érdekében történő adatkezeléshez való hozzájárulásról és a feltételek ellenőrzésének tűréséről.[[6]](#footnote-6)

Új ügyvezető bejegyzésére irányuló kérelem esetén, amennyiben a törölni kért ügyvezető a pályázati eljárás során tett a Korm. rendelet 3. § (11) bekezdése szerinti nyilatkozatot, úgy a fentieken kívül **csatolni kell továbbá:**

* az új ügyvezetőnek a Korm. rendelet 3. § (11) bekezdése szerinti nyilatkozatát arról, hogy nem rendelkezik más felszámoló szervezetben, vagy más pályázó szervezetben közvetlen vagy közvetett részesedéssel, továbbá vállalja, hogy a felszámolók névjegyzékébe vételétől számítva hét éven belül – a törvényes öröklést kivéve – sem szerez más felszámoló szervezetben közvetlen vagy közvetett részesedést.[[7]](#footnote-7)

**3. PÓTLAP**

A 3. PÓTLAPON kell bejelenteni a felszámoló szervezetnek a felszámolási eljárásban az adós vagyontárgyainak elektronikus értékesítéséről szóló 17/2014. (II. 3.) Korm. rendelet szerinti elektronikus értékesítési rendszerben (EÉR) használt **pénzforgalmi számlája számát**, illetve az azt vezető **pénzforgalmi szolgáltató nevét és székhelyét**.

A kérelemhez **csatolni kell:**

* a pénzforgalmi számlának a cégnyilvántartásba történő bejegyzését igazoló végzés másolatát, kivéve akkor, ha a kérelem benyújtásának időpontjában a cégbírósági bejegyzés közzététele már megtörtént és a változás a cégnyilvántartáson átvezetésre került.

**4. PÓTLAP**

A 4. PÓTLAPON kell bejelenteni a felszámoló szervezet **magánszemély tagjait (részvényeseit)** érintő változásokat.[[8]](#footnote-8)

A magánszemély tagokat (részvényeseket) érintő változások bejelentése során figyelemmel kell lenni arra, hogy a változással **nem sérülhetnek** a felszámoló szervezetnek **a pályázati eljárás során tett – a tulajdonosi szerkezet fenntartásával kapcsolatos – vállalásai**.[[9]](#footnote-9)

A kérelemhez **csatolni kell:**

* a tulajdonsokkal kapcsolatos változásnak a cégnyilvántartásba történő bejegyzését igazoló cégbírósági végzés másolatát, kivéve akkor, ha a kérelem benyújtásának időpontjában a cégbírósági bejegyzés közzététele már megtörtént és a változás a cégnyilvántartáson átvezetésre került,
* a tulajdoni részesedést érintő változások esetén, a változást igazoló okiratokat másolatban (például üzletrész adásvételi szerződést, részvény átruházási szerződést stb.).

**5. PÓTLAP**

Az 5. PÓTLAPON kell bejelenteni a felszámoló szervezet **jogi személy tagjait (részvényeseit), illetve azok tagjait (részvényeseit)** érintő változásokat.[[10]](#footnote-10)

A jogi személy tagokat (részvényeseket) érintő változások bejelentése során figyelemmel kell lenni arra, hogy a változással **nem sérülhetnek** a felszámoló szervezetnek **a pályázati eljárás során tett – a tulajdonosi szerkezet fenntartásával kapcsolatos – vállalásai**.[[11]](#footnote-11)

A kérelemhez **csatolni kell:**

* a tulajdonsokkal kapcsolatos változásnak a cégnyilvántartásba történő bejegyzését igazoló cégbírósági végzés másolatát, kivéve akkor, ha a kérelem benyújtásának időpontjában a cégbírósági bejegyzés közzététele már megtörtént és a változás a cégnyilvántartáson átvezetésre került,
* a tulajdoni részesedést érintő változások esetén, a változást igazoló okiratokat másolatban (például üzletrész adásvételi szerződést, részvény átruházási szerződést stb.).

**6. PÓTLAP**

Amennyiben a felszámoló szervezet **külföldi székhelyű felszámoló magyarországi fióktelepe**, akkor a 6. PÓTLAPON kell bejelenteni a külföldi székhelyű felszámoló nevét (cégnevét) székhelyét, nyilvántartási számát, a felszámolói tevékenység végzésére jogosító okirat számát és az okirat kibocsátóját, az okirat érvényességének időtartamát.[[12]](#footnote-12)

**7. PÓTLAP**

A 7. PÓTLAPON kell bejelenteni annak **a jogi személynek vagy jogi személyiség nélküli szervezetnek** a **nevét, székhelyét, nyilvántartási számát**, amelyben[[13]](#footnote-13)

* a felszámoló gazdasági társaság közvetlen vagy közvetett részesedéssel rendelkezik,[[14]](#footnote-14)
* a felszámoló gazdasági társaság vezető tisztségviselője közvetlen vagy közvetett többségi részesedéssel rendelkezik,[[15]](#footnote-15)
* a felszámoló gazdasági társaság jogelődje közvetlen vagy közvetett többségi részesedéssel rendelkezik.[[16]](#footnote-16)

A változás során **figyelemmel kell lenni arra**, hogy a Cstv. 27/C. § (3) bekezdés b) pontja szerint, a felszámoló addig, amíg a felszámolói névjegyzékben szerepel: nem rendelkezhet többségi befolyással összeférhetetlen tevékenységeket folytató másik jogi személyben. Az összeférhetetlen tevékenységeket a 8. PÓTLAP kitöltési útmutatója részletezi.

A kérelemhez **csatolni kell:**

* a bejegyezni kért változások cégnyilvántartásba történő bejegyzését igazoló végzés másolatát, kivéve akkor, ha a kérelem benyújtásának időpontjában a cégbírósági bejegyzés közzététele már megtörtént és a változás a cégnyilvántartáson átvezetésre került.

**8. PÓTLAP**

A 8. PÓTLAPON kell bejelenteni a felszámoló szervezet **főtevékenységét** és a létesítő okiratban meghatározott **további tevékenységi köreit** a Központi Statisztikai Hivatal által kiadott nómenklatúra szerint (a jelenleg hatályos TEÁOR’08 nómenklatúra elérhető a KSH honlapján: <http://www.ksh.hu/teaor_menu>).[[17]](#footnote-17)

A bejelentés során figyelemmel kell lenni arra, hogy a Cstv. 27/C. § (3) bekezdés a) pontja szerint, a felszámoló addig, amíg a felszámolói névjegyzékben szerepel: nem folytathat ingatlanközvetítő, kölcsön- és faktoringtevékenységet (együtt: összeférhetetlen tevékenység).

Az **összeférhetetlen tevékenységek TEÁOR’08 szerint**i kódszámai a következők:

* + 68.31 Ingatlanügynöki tevékenység
  + 64.19 Egyéb monetáris közvetítés
  + 64.92 Egyéb hitelnyújtás
  + 64.99 M.n.s. egyéb pénzügyi közvetítés

Az **átláthatóságot, pártatlanságot, ellenőrizhetőséget csökkentő tevékenységek** **TEÁOR’08 szerint**i kódszámai a következők:

* 68.20 **Saját tulajdonú, bérelt ingatlan bérbeadása, üzemeltetése** (ingatlan bérbeadás)  
  68.32 **Ingatlankezelés** (ingatlankezelési tevékenység)  
  46 **Nagykereskedelem**  
  47 **Kiskereskedelem**   
  451 **Gépjármű kereskedelem**   
  771 **Gépjárműkölcsönzés** (operatív lízing)  
  773 **Egyéb gép, tárgyi eszköz kölcsönzése** (operatív lízing)  
  64.91 **Pénzügyi lízing** (pénzügyi lízing)  
  52.10 **Raktározás, tárolás** (Raktározás, irattározás)  
  80.10 **Személybiztonság tevékenység** (vagyoni őrző-védő)

A bejelentés során figyelemmel kell lenni továbbá arra, hogy a Cstv. 27/C. § (3) bekezdés *c)* pontja alapján a felszámoló addig, amíg a felszámolói névjegyzékben szerepel, nem tanúsíthat feladata ellátása körében, sem azon kívül olyan magatartást, illetve nem végezhet olyan tevékenységet, amely a felszámolói feladatának ellátásához szükséges közbizalmat megzavarja vagy a felszámolói tevékenység pártatlan végzését veszélyezteti.

A kérelemhez **csatolni kell:**

* a bejegyezni kért változások cégnyilvántartásba történő bejegyzését igazoló végzés másolatát, kivéve akkor, ha a kérelem benyújtásának időpontjában a cégbírósági bejegyzés közzététele már megtörtént és a változás a cégnyilvántartáson átvezetésre került.

**9. PÓTLAP**

A 9. PÓTLAPON kell bejelenteni a felszámoló szervezet által **kötelezően foglalkoztatott felszámolási és vagyonfelügyeleti szakirányú szakképzettséggel rendelkező személyek**kel (felszámolóbiztosokkal) kapcsolatos változásokat.[[18]](#footnote-18)

A Cstv. 27/C. §(1) bekezdése, valamint a Korm. rendelet 2. § (5) bekezdése értelmében a felszámoló szervezetnek **legalább kettő fő** felszámolási és vagyonfelügyeleti szakirányú szakképzettséggel rendelkező személyt kell foglalkoztatnia (kötelezően foglalkoztatott felszámolóbiztosok). A kötelezően foglalkoztatott felszámolóbiztosok közül **legalább egy főnek** munkaviszonyban vagy személyes közreműködésre is kötelezettséggel járó tagsági jogviszonyban kell állnia a felszámoló szervezettel. Egy felszámolóbiztos **legfeljebb három** felszámolói tevékenységet folytató gazdasági **társaságnál foglalkoztatható**.[[19]](#footnote-19)

A felszámolóbiztos **elektronikus levelezési címeként egyedi, kizárólag az adott felszámoló szervezetnél használt elektronikus levelezési címet kell bejelenteni.** Amennyiben a felszámolóbiztost több felszámoló szervezet is foglalkoztatja, úgy a felszámolóbiztosnak felszámoló szervezetenként rendelkeznie kell külön-külön egyedi elektronikus levelezési címmel.

A **foglalkoztatás minősége** **rovat**ban kérjük jelölni, hogy a felszámolóbiztost a felszámoló szervezet ***munkaviszonyban / tagi jogviszonyban / megbízási jogviszonyban*** foglalkoztatja, a **foglalkoztatás ideje (-tól-ig) rovat**ban pedig naptári nap pontossággal kérjük megjelölni a felszámolóbiztos ***jogviszonyának kezdő, illetve záró időpontját.***

**Felhívjuk a figyelmet, hogy új felszámolóbiztos bejelentése esetén igazolni kell, hogy a felszámoló szervezet felelősségbiztosítása az új felszámolóbiztosra is kiterjed, valamint, hogy az új felszámolóbiztos eleget tett a továbbképzési kötelezettségének.**

A kérelemhez **csatolni kell:**

* **az iskolai végzettséget, szakképzettséget, szakképesítést igazoló okiratok másolatát**,
* **amennyiben** a felszámolóbiztost **a Cstv. 83/B. § (1) bekezdése alapján kérik bejegyezni**, úgy a Cstv. 83/B. § (1) bekezdésében meghatározott feltételek fennállását igazoló iratokat,
* **érvényes hatósági (erkölcsi) bizonyítvány eredeti példányát**, amely igazolja a büntetlen előéletet és azt, hogy a bejegyezni kért személy nem áll foglalkozástól eltiltás hatálya alatt,
* **a felszámoló szervezet nyilatkozatát vagy igazolását arról, hogy az említett személyt milyen jogviszonyban foglalkoztatja** (munkaszerződés, megbízási szerződés, személyes közreműködésre is kötelezettséggel járó tagi jogviszony esetén társasági szerződés),
* **a bejegyezni kért személy nyilatkozatát** a jogszabályi és a pályázati feltételeknek való megfelelés érdekében történő adatkezeléshez való hozzájárulásáról és a feltételek ellenőrzésének tűréséről,
* **heti 15 órát elérő időtartamban foglalkoztatott személy esetében –** ha a felszámoló szervezet a pályázati eljárás során tett a Korm. rendelet 3. § (11) bekezdése szerinti kötelezettségvállalást – nyilatkozatot arról, hogy a bejegyezni kért személy nem rendelkezik más felszámoló szervezetben közvetlen vagy közvetett részesedéssel, és nem tagja olyan elismert vagy tényleges vállalatcsoportnak sem, amelyben felszámoló szervezet is tagként vesz részt, továbbá vállalja, hogy a névjegyzékbe vételtől számítva hét éven belül - a törvényes öröklést kivéve - sem szerez más felszámoló szervezetben közvetlen vagy közvetett részesedést, és nem lesz tagja olyan vállalatcsoportnak, amelyben más felszámoló szervezet vesz részt.
* a Cstv. 27/A. § (3) bekezdésében előírt, legalább egy év időtartamú szakmai gyakorlat teljesítéséről kiállított igazolást a felszámolók névjegyzékéről szóló 114/2006. (V.12.) Korm. rendelet 6/C. §-a szerint,
* **a Korm. r. 2. § (3) bekezdése szerinti vagyoni biztosíték igazolást, mely tartalmazza a bejegyezni kért Felszámolási és vagyonfelügyeleti szakirányú szakképzettséggel (felszámolóbiztos) rendelkező személy nevét,**
* **a bejegyezni kért személyek vonatkozásában a törvényben meghatározott – a kötelező szakmai továbbképzésen való részvételt igazoló – dokumentumot.**

**10. PÓTLAP**

A 10. PÓTLAPON kell bejelenteni a felszámoló szervezet által **kötelezően foglalkoztatott (graduális) közgazdász végzettséggel rendelkező személyek**kel kapcsolatos változásokat.[[20]](#footnote-20)

A Korm. rendelet 2. § (5) bekezdése értelmében a felszámoló szervezetnek **legalább kettő fő** közgazdászt kell foglalkoztatnia (kötelezően foglalkoztatott közgazdászok). A kötelezően foglalkoztatott közgazdászok közül **legalább egy főnek** munkaviszonyban vagy személyes közreműködésre is kötelezettséggel járó tagsági jogviszonyban kell állnia a felszámoló szervezettel.

A **foglalkoztatás minősége** **rovat**ban kérjük jelölni, hogy a közgazdászt a felszámoló szervezet ***munkaviszonyban / tagi jogviszonyban / megbízási jogviszonyban*** foglalkoztatja, a **foglalkoztatás ideje (-tól-ig) rovat**ban pedig naptári nap pontossággal kérjük megjelölni a közgazdászként foglalkoztatott személy ***jogviszonyának kezdő, illetve záró időpontját.***

A kérelemhez **csatolni kell:**

* **az iskolai végzettséget, szakképzettséget, szakképesítést igazoló okiratok másolatát**,
* **érvényes hatósági (erkölcsi) bizonyítvány eredeti példányát**, amely igazolja a büntetlen előéletet és azt, hogy a bejegyezni kért személy nem áll foglalkozástól eltiltás hatálya alatt,
* **a felszámoló szervezet nyilatkozatát vagy igazolását arról, hogy az említett személyt milyen jogviszonyban foglalkoztatja** (munkaszerződés, megbízási szerződés, személyes közreműködésre is kötelezettséggel járó tagi jogviszony esetén társasági szerződés),
* **a bejegyezni kért személy nyilatkozatát** a jogszabályi és a pályázati feltételeknek való megfelelés érdekében történő adatkezeléshez való hozzájárulásáról és a feltételek ellenőrzésének tűréséről,
* **heti 15 órát elérő időtartamban foglalkoztatott személy esetében –** ha a felszámoló szervezet a pályázati eljárás során tett a Korm. rendelet 3. § (11) bekezdése szerinti kötelezettségvállalást – nyilatkozatot arról, hogy a bejegyezni kért személy nem rendelkezik más felszámoló szervezetben közvetlen vagy közvetett részesedéssel, és nem tagja olyan elismert vagy tényleges vállalatcsoportnak sem, amelyben felszámoló szervezet is tagként vesz részt, továbbá vállalja, hogy a névjegyzékbe vételtől számítva hét éven belül - a törvényes öröklést kivéve - sem szerez más felszámoló szervezetben közvetlen vagy közvetett részesedést, és nem lesz tagja olyan vállalatcsoportnak, amelyben más felszámoló szervezet vesz részt.

**11. PÓTLAP**

A 11. PÓTLAPON kell bejelenteni a felszámoló szervezet által **kötelezően foglalkoztatott jogi szakvizsgát tett jogász személyek**kel kapcsolatos változásokat.[[21]](#footnote-21)

A Korm. rendelet 2. § (5) bekezdése értelmében a felszámoló szervezetnek **legalább kettő fő** jogi szakvizsgát tett jogászt kell foglalkoztatnia (kötelezően foglalkoztatott jogászok). A kötelezően foglalkoztatott jogászok közül **legalább egy főnek** munkaviszonyban vagy személyes közreműködésre is kötelezettséggel járó tagsági jogviszonyban kell állnia a felszámoló szervezettel.

A **foglalkoztatás minősége** **rovat**ban kérjük jelölni, hogy a felszámolóbiztost a felszámoló szervezet ***munkaviszonyban / tagi jogviszonyban / megbízási jogviszonyban*** foglalkoztatja, a **foglalkoztatás ideje (-tól-ig) rovat**ban pedig naptári nap pontossággal kérjük megjelölni a jogi szakvizsgát tett jogászként foglalkoztatott személy ***jogviszonyának kezdő, illetve záró időpontját.***

A kérelemhez **csatolni kell:**

* **az iskolai végzettséget, szakképzettséget, szakképesítést igazoló okiratok másolatát**,
* **érvényes hatósági (erkölcsi) bizonyítvány eredeti példányát**, amely igazolja a büntetlen előéletet és azt, hogy a bejegyezni kért személy nem áll foglalkozástól eltiltás hatálya alatt,
* **a felszámoló szervezet nyilatkozatát vagy igazolását arról, hogy az említett személyt milyen jogviszonyban foglalkoztatja** (munkaszerződés, megbízási szerződés, személyes közreműködésre is kötelezettséggel járó tagi jogviszony esetén társasági szerződés),
* **a bejegyezni kért személy nyilatkozatát** a jogszabályi és a pályázati feltételeknek való megfelelés érdekében történő adatkezeléshez való hozzájárulásáról és a feltételek ellenőrzésének tűréséről,
* **heti 15 órát elérő időtartamban foglalkoztatott személy esetében –** ha a felszámoló szervezet a pályázati eljárás során tett a Korm. rendelet 3. § (11) bekezdése szerinti kötelezettségvállalást – nyilatkozatot arról, hogy a bejegyezni kért személy nem rendelkezik más felszámoló szervezetben közvetlen vagy közvetett részesedéssel, és nem tagja olyan elismert vagy tényleges vállalatcsoportnak sem, amelyben felszámoló szervezet is tagként vesz részt, továbbá vállalja, hogy a névjegyzékbe vételtől számítva hét éven belül - a törvényes öröklést kivéve - sem szerez más felszámoló szervezetben közvetlen vagy közvetett részesedést, és nem lesz tagja olyan vállalatcsoportnak, amelyben más felszámoló szervezet vesz részt.

**12. PÓTLAP**

A 12. PÓTLAPON kell bejelenteni a felszámoló szervezet által **kötelezően foglalkoztatott, a Magyar Könyvvizsgálói Kamaránál bejegyezett és könyvvizsgálói igazolvánnyal rendelkező könyvvizsgáló személyek**kel kapcsolatos változásokat.[[22]](#footnote-22)

A Korm. rendelet 2. § (5) bekezdése értelmében a felszámoló szervezetnek **legalább kettő fő** a Magyar Könyvvizsgálói Kamaránál bejegyzett és könyvvizsgálói igazolvánnyal rendelkező könyvvizsgálót kell foglalkoztatnia (kötelezően foglalkoztatott könyvvizsgálók).

A **foglalkoztatás minősége** **rovat**ban kérjük jelölni, hogy a felszámolóbiztost a felszámoló szervezet ***munkaviszonyban / tagi jogviszonyban / megbízási jogviszonyban*** foglalkoztatja, a **foglalkoztatás ideje (-tól-ig) rovat**ban pedig naptári nap pontossággal kérjük megjelölni a jogi szakvizsgát tett jogászként foglalkoztatott személy ***jogviszonyának kezdő, illetve záró időpontját.***

A kérelemhez **csatolni kell:**

* **az iskolai végzettséget, szakképzettséget, szakképesítést igazoló okiratok másolatát**,
* **érvényes hatósági (erkölcsi) bizonyítvány eredeti példányát**, amely igazolja a büntetlen előéletet és azt, hogy a bejegyezni kért személy nem áll foglalkozástól eltiltás hatálya alatt,
* **a felszámoló szervezet nyilatkozatát vagy igazolását arról, hogy az említett személyt milyen jogviszonyban foglalkoztatja** (munkaszerződés, megbízási szerződés, személyes közreműködésre is kötelezettséggel járó tagi jogviszony esetén társasági szerződés),
* **a bejegyezni kért személy nyilatkozatát** a jogszabályi és a pályázati feltételeknek való megfelelés érdekében történő adatkezeléshez való hozzájárulásáról és a feltételek ellenőrzésének tűréséről,
* **heti 15 órát elérő időtartamban foglalkoztatott személy esetében –** ha a felszámoló szervezet a pályázati eljárás során tett a Korm. rendelet 3. § (11) bekezdése szerinti kötelezettségvállalást – nyilatkozatot arról, hogy a bejegyezni kért személy nem rendelkezik más felszámoló szervezetben közvetlen vagy közvetett részesedéssel, és nem tagja olyan elismert vagy tényleges vállalatcsoportnak sem, amelyben felszámoló szervezet is tagként vesz részt, továbbá vállalja, hogy a névjegyzékbe vételtől számítva hét éven belül - a törvényes öröklést kivéve - sem szerez más felszámoló szervezetben közvetlen vagy közvetett részesedést, és nem lesz tagja olyan vállalatcsoportnak, amelyben más felszámoló szervezet vesz részt.

**13. PÓTLAP**

A 13. PÓTLAPON kell bejelenteni a felszámoló szervezet által a kötelezően foglalkoztatott kettő-kettő fő felszámolóbiztoson, jogi szakvizsgát tett jogászon, közgazdászon, illetve könyvvizsgálón túli minden **további felszámolóbiztosként, közgazdászként, jogi szakvizsgát tett jogászként, illetve a Magyar Könyvvizsgálói Kamaránál bejegyzett és könyvvizsgálói igazolvánnyal rendelkező könyvvizsgálóként foglalkoztatott személy adatait.**[[23]](#footnote-23)

A 13. PÓTLAP nem csak a Korm. rendelet 3. § (6) bekezdés da) alpontja alapján foglalkoztatni vállalt személyek bejelentésére szolgál, hanem ezen kell bejelenteni azon további felszámolóbiztosokat, közgazdászokat, jogi szakvizsgát tett jogászokat, illetve a Magyar Könyvvizsgálói Kamaránál bejegyzett és könyvvizsgálói igazolvánnyal rendelkező könyvvizsgálókat is, akikkel kapcsolatban a felszámolót nem terheli – a pályázati eljárás során tett – a Korm. rendelet 3. § (6) bekezdés da) alpontja szerinti foglalkoztatási kötelezettség.

A Korm. rendelet 3. § (6) bekezdés da) alpontja szerint, a pályázatok értékelésénél előnyt jelentett, ha a pályázó a 2. § (5) bekezdésében foglalt végzettségű, illetve szakképesítésű személyek közül az ott említett kötelező létszámnál többnek a foglalkoztatására vállalt kötelezettséget, továbbá vállalta ezen végzettségek, szakképesítések szerinti foglalkoztatotti létszám folyamatos fenntartását is, legalább a névjegyzékbe vételétől számított hét éven keresztül. A Korm. rendelet 3. § (9) bekezdése értelmében, a (6) bekezdés *da)* alpontja szerinti előnyben részesítést akkor lehetett figyelembe venni, ha a pályázó igazolta, hogy az ott említett személyeket legalább heti tizenöt órát elérő időtartamban munkaviszonyban vagy tartós megbízási jogviszonyban foglalkoztatja – és ezek a személyek egyidejűleg háromnál több felszámoló szervezetnél nem folytatnak tevékenységet.

A változások bejelentése során **figyelemmel kell lenni arra**, hogy a változással nem sérülhet a felszámoló szervezetnek a pályázati eljárás során – a Korm. rendelet 3. § (6) bekezdés da) alpontja szerint – tett kötelezettségvállalása.

**Felhívjuk a figyelmet, hogy új felszámolóbiztos bejelentése esetén igazolni kell, hogy a felszámoló szervezet felelősségbiztosítása az új felszámolóbiztosra is kiterjed, valamint, hogy az új felszámolóbiztos eleget tett a továbbképzési kötelezettségének.**

A kérelemhez **csatolni kell:**

* **az iskolai végzettséget, szakképzettséget, szakképesítést igazoló okiratok másolatát**,
* **amennyiben** a többletfoglalkoztatott felszámolóbiztost **a Cstv. 83/B. § (1) bekezdése alapján kérik bejegyezni**, úgy a Cstv. 83/B. § (1) bekezdésében meghatározott feltételek fennállását igazoló iratokat,
* **érvényes hatósági (erkölcsi) bizonyítvány eredeti példányát**, amely igazolja a büntetlen előéletet és azt, hogy a bejegyezni kért személy nem áll foglalkozástól eltiltás hatálya alatt,
* **a felszámoló szervezet nyilatkozatát vagy igazolását arról, hogy az említett személyt milyen jogviszonyban foglalkoztatja** (munkaszerződés, megbízási szerződés),
* **a bejegyezni kért személy nyilatkozatát** a jogszabályi és a pályázati feltételeknek való megfelelés érdekében történő adatkezeléshez való hozzájárulásáról és a feltételek ellenőrzésének tűréséről,
* **heti 15 órát elérő időtartamban foglalkoztatott személy esetében –** ha a felszámoló szervezet a pályázati eljárás során tett a Korm. rendelet 3. § (11) bekezdése szerinti kötelezettségvállalást – nyilatkozatot arról, hogy a bejegyezni kért személy nem rendelkezik más felszámoló szervezetben közvetlen vagy közvetett részesedéssel, és nem tagja olyan elismert vagy tényleges vállalatcsoportnak sem, amelyben felszámoló szervezet is tagként vesz részt, továbbá vállalja, hogy a névjegyzékbe vételtől számítva hét éven belül - a törvényes öröklést kivéve - sem szerez más felszámoló szervezetben közvetlen vagy közvetett részesedést, és nem lesz tagja olyan vállalatcsoportnak, amelyben más felszámoló szervezet vesz részt,
* **a Korm. rendelet 3. § (6) bekezdés da) alpontja szerinti kötelezettségvállalással érintett személy esetében** nyilatkozatot arról, hogy a bejegyezni kért személy egyidejűleg háromnál több felszámoló szervezetnél nem folytat tevékenységet.
* Felszámolási és vagyonfelügyeleti szakirányú szakképzettséggel rendelkező **személy bejelentése esetén** a Cstv. 27/A. § (3) bekezdésében előírt, legalább egy év időtartamú szakmai gyakorlat teljesítéséről kiállított igazolást a felszámolók névjegyzékéről szóló 114/2006. (V.12.) Korm. rendelet 6/C. §-a szerint
* **felszámolási és vagyonfelügyeleti szakirányú szakképzettséggel rendelkező személy bejelentése esetén a Korm. r. 2. § (3) bekezdése szerinti vagyoni biztosíték igazolást, mely tartalmazza a bejegyezni kért (felszámolóbiztos) személy nevét,**
* **felszámolási és vagyonfelügyeleti szakirányú szakképzettséggel rendelkező személyek vonatkozásában a törvényben meghatározott – a kötelező szakmai továbbképzésen való részvételt igazoló – dokumentumot.**

**14. PÓTLAP**

A 14. PÓTLAPON kell bejelenteni a felszámoló szervezet által **a 2. § (5) bekezdésében említetteken** (felszámolási és vagyonfelügyeleti szakirányú szakképzettség, közgazdász, jogi szakvizsgát tett jogász, a Magyar Könyvvizsgálói Kamaránál bejegyzett és könyvvizsgálói igazolvánnyal rendelkező könyvvizsgáló) **kívül** **más** - a vállalkozások reorganizációjának elősegítéséhez, a csődeljárások és felszámolási eljárások alatt az adós vállalkozások működtetéséhez hasznosítható - **felsőfokú végzettséggel rendelkező vagy más szakképesítéssel, szakképzettséggel rendelkező személyek adatait.**

A 14. PÓTLAP nem csak a Korm. rendelet 3. § (6) bekezdés db) alpontja alapján foglalkoztatni vállalt személyek bejelentésére szolgál, hanem ezen kell bejelenteni azon további a Korm. rendelet 2. § (5) bekezdésében említetteken kívül más felsőfokú végzettséggel rendelkező vagy más szakképesítéssel, szakképzettséggel rendelkező személyeket is, akikkel kapcsolatban a felszámolót nem terheli a pályázati eljárás során a Korm. rendelet 3. § (6) bekezdés db) alpontja szerinti foglalkoztatási kötelezettség.

A Korm. rendelet 3. § (6) bekezdés db) alpontja szerint, a pályázatok értékelésénél előnyt jelentett, ha a pályázó a 2. § (5) bekezdésében említetteken kívül más - a vállalkozások reorganizációjának elősegítéséhez, a csődeljárások és felszámolási eljárások alatt az adós vállalkozások működtetéséhez hasznosítható - felsőfokú végzettséggel rendelkező vagy más szakképesítéssel, szakképzettséggel rendelkező személyek foglalkoztatására kötelezettséget vállalt, és vállalta ezen végzettségek, szakképesítések szerinti foglalkoztatotti létszám folyamatos fenntartását is, legalább a névjegyzékbe vételétől számított hét éven keresztül. A Korm. rendelet 3. § (9) bekezdése értelmében, a (6) bekezdés *db)* alpontja szerinti előnyben részesítést akkor lehetett figyelembe venni, ha a pályázó igazolta, hogy az ott említett személyeket legalább heti tizenöt órát elérő időtartamban munkaviszonyban vagy tartós megbízási jogviszonyban foglalkoztatja – és ezek a személyek egyidejűleg háromnál több felszámoló szervezetnél nem folytatnak tevékenységet.

A változások bejelentése során **figyelemmel kell lenni arra**, hogy a változással nem sérülhet a felszámoló szervezetnek a pályázati eljárás során – a Korm. rendelet 3. § (6) bekezdés db) alpontja szerint – tett kötelezettségvállalása.

A kérelemhez **csatolni kell:**

* **az iskolai végzettséget, szakképzettséget, szakképesítést igazoló okiratok másolatát**,
* **érvényes hatósági (erkölcsi) bizonyítvány eredeti példányát**, amely igazolja a büntetlen előéletet és azt, hogy a bejegyezni kért személy nem áll foglalkozástól eltiltás hatálya alatt,
* **a felszámoló szervezet nyilatkozatát vagy igazolását arról, hogy az említett személyt milyen jogviszonyban foglalkoztatja** (munkaszerződés, megbízási szerződés),
* **a bejegyezni kért személy nyilatkozatát** a jogszabályi és a pályázati feltételeknek való megfelelés érdekében történő adatkezeléshez való hozzájárulásáról és a feltételek ellenőrzésének tűréséről,
* **heti 15 órát elérő időtartamban foglalkoztatott személy esetében –** ha a felszámoló szervezet a pályázati eljárás során tett a Korm. rendelet 3. § (11) bekezdése szerinti kötelezettségvállalást – nyilatkozatot arról, hogy a bejegyezni kért személy nem rendelkezik más felszámoló szervezetben közvetlen vagy közvetett részesedéssel, és nem tagja olyan elismert vagy tényleges vállalatcsoportnak sem, amelyben felszámoló szervezet is tagként vesz részt, továbbá vállalja, hogy a névjegyzékbe vételtől számítva hét éven belül - a törvényes öröklést kivéve - sem szerez más felszámoló szervezetben közvetlen vagy közvetett részesedést, és nem lesz tagja olyan vállalatcsoportnak, amelyben más felszámoló szervezet vesz részt,
* **a Korm. rendelet 3. § (6) bekezdés db) alpontja szerinti kötelezettségvállalással érintett személy esetében** nyilatkozatot arról, hogy a bejegyezni kért személy egyidejűleg háromnál több felszámoló szervezetnél nem folytat tevékenységet.

**Budapest, 2017. május**

1. Cstv. 27/C. § (4) bekezdés a) pontja [↑](#footnote-ref-1)
2. A felszámolók névjegyzékéről szóló 114/2006. (V.12.) Korm. rendelet 3. § (10) bekezdése, illetve a Hivatalos Értesítő 2013. évi 16. számában megjelent „A Kormány pályázati felhívása az új felszámolói névjegyzékbe történő felvételre” 4.2.29. pontja [↑](#footnote-ref-2)
3. Cstv. 27/C. § (4) bekezdés a) pontja [↑](#footnote-ref-3)
4. A felszámolók névjegyzékéről szóló 114/2006. (V.12.) Korm. rendelet 3. § (10) bekezdése, illetve a Hivatalos Értesítő 2013. évi 16. számában megjelent „A Kormány pályázati felhívása az új felszámolói névjegyzékbe történő felvételre” 4.2.29. pontja [↑](#footnote-ref-4)
5. Cstv. 27/C. § (4) bekezdés b) pontja [↑](#footnote-ref-5)
6. Korm. rendelet 1. melléklet 1. pont n) alpontja [↑](#footnote-ref-6)
7. Korm. rendelet 3. § (11) bekezdése, illetve Pályázati felhívás 4.2.30. pontja [↑](#footnote-ref-7)
8. Cstv. 27/C. § (4) bekezdés d) pontja [↑](#footnote-ref-8)
9. Korm. rendelet 3. § (13) és (13a) bekezdése, illetve Pályázati felhívás 4.2.32. pontja [↑](#footnote-ref-9)
10. Cstv. 27/C. § (4) bekezdés d) pontja [↑](#footnote-ref-10)
11. Korm. rendelet 3. § (13) (13a) bekezdése, illetve Pályázati felhívás 4.2.32. pontja [↑](#footnote-ref-11)
12. Cstv. 27/C. § (4) bekezdés d) pontja [↑](#footnote-ref-12)
13. Cstv. 27/C. § (4) bekezdés e) pontja, illetve Korm. r. 3. § (8a) bekezdése [↑](#footnote-ref-13)
14. Cstv. 27/C. § (4) bekezdés e) pontja [↑](#footnote-ref-14)
15. Korm. rendelet 3. § (8a) bekezdése [↑](#footnote-ref-15)
16. Korm. rendelet 3. § (8a) bekezdése [↑](#footnote-ref-16)
17. Cstv. 27/C. § (4) bekezdés c) pontja [↑](#footnote-ref-17)
18. Cstv. 27/C. § (4) bekezdés f) pontja [↑](#footnote-ref-18)
19. Cstv. 27/C. § (1) bekezdés, 83/K. § (5) bekezdés [↑](#footnote-ref-19)
20. Cstv. 27/C. § (4) bekezdés f) pontja [↑](#footnote-ref-20)
21. Cstv. 27/C. § (4) bekezdés f) pontja [↑](#footnote-ref-21)
22. Cstv. 27/C. § (4) bekezdés f) pontja [↑](#footnote-ref-22)
23. Cstv. 27/C. § (4) bekezdés f) pontja [↑](#footnote-ref-23)